Instrument MEFS-a aktiviran je 2011. za Irsku i Portugal izdvajanjem zajmova u iznosu do 22,5 milijardi EUR za Irsku i do 26 milijardi EUR za Portugal.

U tom je kontekstu u rujnu i listopadu 2015. u tri obroka podignut iznos od ukupno 5 milijardi EUR s dospijećima od 8, 14 i 20 godina kako bi se produžilo dospijeće zajma Irskoj od 5 milijardi EUR koji je dospijevao 4. prosinca 2015. Trenutačno prosječno dospijeće nepodmiranih zajmova Irskoj na dan 31. prosinca 2015. iznosi 15,4 godine.

Osim toga zajam za prijelazno razdoblje u iznosu od 7,16 milijardi EUR financiran je i odobren Grčkoj za razdoblje od mjesec dana, od 20. srpnja do 20. kolovoza 2015. Taj je zajam u cijelosti vraćen.

Na kraju 2015. ukupni nepodmireni iznos instrumenta MEFS-a je 46,8 milijardi EUR (Irska: 22,5 milijardi EUR; Portugal: 24,3 milijardi EUR).

U sljedećoj tablici prikazano je kretanje zajmova aktiviranih u okviru MEFS-a do 31. prosinca 2015.

Tablica 3.: Instrument MEFS-a do 31. 12. 2015. (iznosi kapitala u milijardama EUR)

Zemlja Iznos na temelju odluke Isplaćeni iznos Vraćeni iznos Nepodmireni iznos Ponderirano prosječno dospijeće (godine) Grčka 7,16 7,16 7,16 0 – Irska 22,50 22,50 0 22,5 15,4 Portugal 26,00 24,30 0 24,3 12,3 Ukupno 55,66 53,96 7,16 46,8 13,8

2,3.Makrofinancijska pomoć

Makrofinancijska pomoć (MFP) osmišljena je radi rješavanja izvanrednih vanjskih potreba za financiranjem zemalja koje su geografski, ekonomski ili politički bliske EU-u. Njezin je cilj obnoviti makroekonomsku i financijsku stabilnost u državama kandidatkinjama, potencijalnim državama kandidatkinjama i susjednim zemljama (a u izvanrednim okolnostima i ostalim trećim zemljama) uz poticanje provedbe makroekonomskih i strukturnih reformi. MFP se pruža na izvanrednoj i privremenoj osnovi, isplaćuje se u obrocima i temelji na strogim ekonomskopolitičkim obvezama. MFP je dopuna programima prilagodbi MMF-a i ovisi o njima. MFP se može pružiti u obliku zajmova i/ili, u određenim okolnostima, bespovratnih sredstava.

Ako zemlja korisnica ne ispunjuje svoje obveze otplate, Komisija se može poslužiti Jamstvenim fondom za vanjska djelovanja tako da se otplata predmetnog zaduženja Komisije osigura iz sredstava tog fonda.

U siječnju 2015. Komisija je predložila treći program makrofinancijske pomoći Ukrajini u iznosu do 1,8 milijardi EUR u zajmovima, koji su Parlament i Vijeće prihvatili 15. travnja 2015. Odgovarajući ugovor o zajmu potpisan je 22. svibnja 2015. Te će transakcije nakon što se u cijelosti isplate, računajući i dva prethodna programa, iznositi ukupno 3,41 milijardu EUR, što je najveća financijska pomoć koju je EU u tako kratkom razdoblju isplatio nekoj trećoj zemlji. Prvi obrok (600 milijuna EUR) trećeg programa makrofinancijske pomoći za Ukrajinu 2015. Isplata drugog obroka (također u iznosu od 600 milijuna EUR), koja je izvorno bila predviđena za 2015., odgođena je zbog sporog napretka mnogih reformnih mjera.

Zadnji obrok (250 milijuna EUR) programa makrofinancijske pomoći Ukrajini, na temelju odluka iz 2002. i 2010. , isplaćen je u travnju 2015.

Dana 15. svibnja 2014. Europski parlament i Vijeće odlučili su staviti na raspolaganje Tunisu MFP u iznosu do najviše 300 milijuna EUR, s čitavim iznosom u obliku zajmova, s maksimalnim rokom dospijeća od 15 godina. Prvi obrok (100 milijuna EUR) isplaćen je u svibnju 2015., a drugi obrok (100 milijuna EUR) isplaćen je u prosincu 2015.

Dana 11. prosinca 2013. Europski parlament i Vijeće odlučili su staviti na raspolaganje Jordanu MFP u obliku zajmova u najvišem iznosu od 180 milijuna EUR. Prvi obrok (100 milijuna EUR) isplaćen je u veljači 2015., a drugi i zadnji obrok (80 milijuna EUR) isplaćen je u listopadu 2015.

Dana 12. kolovoza 2013. Europski parlament i Vijeće odlučili su staviti na raspolaganje Gruziji MFP u iznosu do najviše 46 milijuna EUR (do 23 milijuna EUR u obliku bespovratnih sredstava i do 23 milijuna EUR u obliku zajmova). Bespovratna sredstava prvog obroka (13 milijuna EUR) isplaćena su u siječnju 2015., a zajam (10 milijuna EUR) u travnju 2015. Isplata drugog obroka bespovratnih sredstava i zajmova, planirana za drugu polovinu 2015., odgođena je do 2016. zbog odgode druge revizije programa MMF-a.

Dana 22. listopada 2013. Europski parlament i Vijeće odlučili su staviti na raspolaganje Kirgiskoj Republici MFP u iznosu do najviše 30 milijuna EUR (do 15 milijuna EUR u obliku bespovratnih sredstava i do 15 milijuna EUR u obliku zajmova). Bespovratna sredstava prvog obroka (10 milijuna EUR) isplaćena su u lipnju 2015., a prvi obrok zajma (5 milijuna EUR) u listopadu 2015.

Uključujući isplate zajmova u iznosu od 1 245 milijuna EUR, ukupni iznos nepodmirenih zajmova u okviru MFP-a na dan 31. prosinca bio je 3 milijarde EUR (kako je prikazano u sljedećoj tablici).

Tablica 4.: Zajmovi MFP-a do 31. 12. 2015. (iznosi kapitala u milijunima EUR)

Zemlja Iznos isplaćen 2015. Iznos vraćen 2015. Iznos nepodmiren na dan 31/12/2015. Iznos za isplatu Albanija 0 0 9 0 Armenija 0 0 65 0 Bosna i Hercegovina 0 4 120 0 BJRM 0 10 24 0 Gruzija 10 0 10 13 Jordan 180 0 180 0 Kirgiska Republika 5 0 5 10 Crna Gora 0 1 4 0 Srbija 0 52 180 0 Tunis 200 0 200 100 Ukrajina 850 0 2 210 1 200 Ukupno 1 245 67 3 007 1 323

*bivša jugoslavenska republika Makedonija